open-index/open-wikipedia-markdown huggingface dataset:
Pietų Andų vulkanų observatorija

**Pietų Andų vulkanų observatorija**, *OVDAS* () – Čilės Nacionalinės geologijos ir kalnakasybos tarnybos dalis, stebinti pavojingiausius ugnikalnius Pietinėje vulkaninėje zonoje. Būstinė yra *Cerro Ñielol* kalvoje Temuke, iš kur gerai matyti du aktyviausi Čilės ugnikalniai Ljaima (*Llaima*) ir Viljarika (*Villarrica*).

Dalį veiklos OVDAS vykdo kartu su CONAF, kuri administruoja Čilės nacionalinius parkus ir rezervatus, kur yra daugelis ugnikalnių.

OVDAS finansuoja ir Araukanijos regiono vyriausybė.

OVDAS stebi šiuos ugnikalnius:
}|| 2 || 4
|-
| Viljarika || align="right"|2008 || Araukanija ir Los Rioso regionas || align="right"||| 2 || 4
|-
| *Mocho-Choshuenco* || align="right"|1864 || Los Rioso regionas || align="right"||| 1 || 0
|-
| *Cordón Caulle* || align="right"|1960 || Los Rioso regionasLos Lagoso regionas || align="right"||| 0 || 0
|-
| Osornas || align="right"|1869 || Los Lagoso regionas || align="right"||| 1 || 0
|-
| Kalbukas || align="right"|1972 || Los Lagoso regionas || align="right"||| 1 || 0
|-
| Čaitenas || align="right"|2009 || Los Lagoso regionas || align="right"| || 0 || 1
|}
* **a**- neprijungtas prie telefonų tinklo.

## Išnašos


## Nuorodos
* OVDAS svetainė
Čilės Nacionalinė geologijos ir kalnakasybos tarnyba

**Čilės Nacionalinė geologijos ir kalnakasybos tarnyba**, *SERNAGEOMIN* () - Čilės vyriausybinė institucija, tiekianti geologines informaciją, konsultacijas ir techninę pagalbą vyriausybei, visuomenei ir privatiems asmenims, kuruojanti kalnakasybą Čilėje. 

Tarnyba suformuota 1980 m. sujungus Geologinių tyrimų institutą ir Valstybinę kalnakasybos tarnybą. 

Tarnybos direktorių skiria Čilės prezidentas.
Dabartinis tarnybos direktorius (nuo 2006 m.) - *Patricio Cartagena*. 

SERNAGEOMIN nuo 1974 m. leidžia mokslinį žurnalą „*Andean Geology*“, kuris iki 2009 m. vadinosi „*Revista Geologica de Chile*“.

## Nuorodos
* Servicio Nacional de Geología y Minería  (oficiali svetainė)
Gulbiškis

**Gulbiškis** – viensėdis Rokiškio rajono savivaldybėje, 10 km nuo Obelių.

## Gyventojai

## Šaltiniai
Emre Aydın

**Emre Aydın** (g. 1981 m. vasario 2 d.) – turkų roko dainininkas, dainų autorius. Savo oficialioje svetainėje vadinamas ***emreaydın*** norint įtvirtinti šį prekinį ženklą. 2008 m. MTV Europos muzikos apdovanojimuose jis laimėjo *Geriausio Europos atlikėjo* titulą. Jis taip pat buvo pagrindinis turkų roko grupės 6. Cadde atlikėjas.

## Biografija
Emre Aydın gimė 1981 m. vasario 2 d. Ispartoje, pirmasis Şaban ir Nermin Aydın vaikas. Abu jo tėvai yra farmacininkai. Jis turi jaunesnį brolį vardu Yiğit. Vaikystėje jo šeima persikėlė gyventi į Antaliją. Emre pradėjo groti baglama, o vėliau pasirinko gitarą. Jis baigė Antalijos Anadolu vidurinę mokyklą ir tėvų noru studijavo ekonomiką Dokuz Eylül universitete Izmire. 2009 m. interviu Emre prisipažino, kad niekada nesimokė konservatorijoje, nes nenorėjo, kad jo muzikinė patirtis transformuotųsi į mokyklos pamokas ir egzaminų sesijas, kurios, jo nuomone, atimtų iš jo domėjimąsi muzika.

## Diskografija

### Albumai
#### Su 6. Cadde

#### Solo albumai

#### Kiti pasirodymai

### Singlai

### Pozicijos topuose

## Šaltiniai


## Nuorodos
* Emre Aydın  (turk.)
* Emre Aydın fanų forumas  
* Official Emre Aydın Myspace (turk.) 
* Emre Aydın ShowCaseYourMusic.com svetainėje  
* Emre Aydın  MTV Türkiye svetainėje (turk.)
* Emre Aydın International
Pidgin

**Pidgin** (anksčiau vadintas **Gaim**) – daugiaplatformė internetinių pokalbių programa, paremta *libpurple* biblioteka. *Libpurple* palaiko daugelį internetinių pokalbių programų protokolų, naudotojams leisdamas prisijungti prie skirtingų susirašinėjimo paslaugų iš vienos programos. Paprastai tariant, naudojant vieną programą galima susirašinėti ir su ICQ, ir su MSN Messenger, ir su Yahoo! Messenger bei kitų programų naudotojais.

2007 m. Pidgin naudotojų buvo virš 3 milijonų. Ir Pidgin ir libpurple yra laisvoji programinė įranga, licencija GNU GPL.

## Šaltiniai
Gumbinė (reikšmės)

**Gumbine** vadinama:

* miestas Mažojoje Lietuvoje, nuo 1946 m. Gusevas;
* kaimai:
** Kelmės rajone;
** Rokiškio rajone.
Gumbiškiai (Rokiškis)

**Gumbiškiai** – kaimas Rokiškio rajono savivaldybėje, 14 km nuo Lukštų. 

## Gyventojai

## Šaltiniai
Gumbiškis

**Gumbiškis** – viensėdis Rokiškio rajono savivaldybėje, 7 km nuo Pandėlio. 

## Gyventojai

## Šaltiniai
Gumiltėnai

**Gumiltėnai** – kaimas Kelmės rajono savivaldybėje, 2 km nuo Pašilėnų.

## Gyventojai

## Šaltiniai
Gumbiškės (Šalčininkai)

**Gumbiškės** – kaimas Šalčininkų rajono savivaldybėje, 3 km nuo Kalesninkų. 

## Gyventojai

## Šaltiniai
Gumbiškės (Varėna)

**Gumbiškės** – kaimas Varėnos rajono savivaldybėje, 2 km į rytus nuo Krivilių, šalia Šarkučių geomorfologinio draustinio. Likusi sodybvietė.

## Etimologija
Vietovardis greičiausiai susijęs su asmenvardžiais *Gum̃bis, Gum̃belis, Gum̃binas* (←  „išauga, patinimas, guzas; medžio sustorėjimas; pilvo liga“), nors taip galėjo vadintis ir kokia gumbuotų medžių priaugusi vieta ar gumburiuota (kupstuota) pieva.

## Gyventojai

Pagal lenkų valdžios 1921 m. atliktą surašymą kaime gyveno 33 žmonės, iš kurių visi buvo užrašyti lenkais.

## Šaltiniai
Guodžiai

:: *Apie kaimą Pasvalio rajone žr. [[Guodžiai (Pasvalys)]]*.

**Guodžiai** – kaimas Biržų rajono savivaldybėje, 8 km į vakarus nuo Vabalninko, prie Jiešmens ištakų ir Guodžių miško. Eina kelias .

## Gyventojai

## Šaltiniai
Guogiškis

**Guogiškis** – kaimas Zarasų rajono savivaldybėje, 3 km nuo Suvieko, prie Čičirio ežero ir kelio .

## Istorija

## Gyventojai

## Šaltiniai
Magistralinis kelias A9 (Latvija)

**A9** – magistralinis kelias Latvijoje, jungiantis Rygą su Liepoja. Ilgis – 198,4 km (ilgiausias magistralinis kelias Latvijoje).

## Šaltiniai
Gurapolis

**Gurapolis** – kaimas Anykščių rajono savivaldybėje, 8 km nuo Skiemonių.

## Gyventojai

## Šaltiniai
Guopstos (Trakai)

**Guopstos** – kaimas Trakų rajono savivaldybėje, 10 km į pietryčius km nuo Senųjų Trakų, prie kelio  ir jo atšakos į Senąjį Tarpupį. Šalia telkšo Guopstų, Bedugniuko ežerėliai, pietuose prasideda Paluknio miškai. Į rytus esanti Guopstų kaimo pusė priklauso Vilniaus rajonui.

## Istorija
XX a. pr. buvo Guopstų užusienis Trakų apskrities Tarpupio valsčiuje.

2025 m. įmonė „CONRES“ kaime pradėjo langų ir durų gamyklos statybas.

## Gyventojai

## Šaltiniai
Gurbšilis

**Gurbšilis** – kaimas Vilkaviškio rajono savivaldybėje, 4 km nuo Dugnų.

## Gyventojai

## Šaltiniai
Gurčiškė (Būdvietis)

**Gurčiškė** – kaimas Lazdijų rajono savivaldybėje, 2 km nuo Aštriosios Kirsnos.

## Gyventojai

## Šaltiniai
Gurčiškė (Lazdijai)

**Gurčiškė** – kaimas Lazdijų rajono savivaldybėje, 6 km į šiaurės rytus nuo Rudaminos, 1 km į šiaurę nuo Verstaminų. Pro kaimą eina kelias . Vakaruose telkšo ežeras Rimietis.

## Etimologija

Pavadinimas kildinamas iš asmenvardžio *Gur̃čius*.

## Istorija

XIX a. pabaigoje buvo Gurčiškės palivarkas Seinų apskrities Šventežerio valsčiuje, Lazdijų parapijoje.

## Gyventojai

## Šaltiniai
Gureliai (Kaišiadorys)

**Gureliai** – buvęs kaimas Kaišiadorių rajono savivaldybėje, 14 km nuo Žaslių. 

## Gyventojai

## Šaltiniai
Gureliai (Turgeliai)

**Gureliai** – kaimas Šalčininkų rajono savivaldybėje, 4 km nuo Turgelių.

## Gyventojai

## Šaltiniai
Gurgždžiai

**Gurgždžiai** – kaimas Šilutės rajono savivaldybėje, 9 km į šiaurės rytus nuo Juknaičių. Įsikūrę tarp Šyšos ir Pašyšių miško.

## Gyventojai

## Šaltiniai
Gurkiškis

**Gurkiškis** – kaimas Rokiškio rajono savivaldybėje, 7 km į šiaurės rytus nuo Obelių, prie kelio . Piečiau kaimo teka Kriauna.

## Gyventojai

## Šaltiniai
E265

**E265** – 60,4 km *([[Estija|Estijoje]])* ilgio Europos kelių tinklo kelias jungiantis Estijos sostinę Taliną, su Švedijos uostu Kapelskiaru. Nuo Kapelskiaro tęsiasi keliu E18.

## Maršrutas
* 
** Talinas   
** Paldiskis
* : keltu
** Kapelskiaras
Gurnapolis

:: *Apie kaimą Turmanto seniūnijoje žr. [[Gurnapolis (Turmantas)]]*.

**Gurnapolis** – kaimas Zarasų rajono savivaldybėje, 7 km nuo Imbrado. 

## Gyventojai

## Šaltiniai
Gurnas

:: *Anksčiau Gurnu vadintas [[Aukštaičiai (Kupiškis)|Aukštaičių kaimas Kupiškio rajone]].*

**Gurnas** – buvęs viensėdis Ignalinos rajono savivaldybėje, 7 km nuo Naujojo Daugėliškio, prie Šaminio ežero.

## Istorija

Panaikintas 1982 m.

## Gyventojai

## Šaltiniai
Guroniai

**Guroniai** – viensėdis Molėtų rajono savivaldybėje, 5 km nuo Dubingių. 

## Gyventojai

## Šaltiniai
Gūriai

**Gūriai** – kaimas Ignalinos rajono savivaldybėje, 6 km nuo Rimšės.

## Istorija

XX a. pr. pateko į Novoaleksandrovsko apskritį, Rimšės valsčių. Tarpukariu kaimas priklausė Lenkijai (Breslaujos apskritis, Rimšės valsčius).

## Gyventojai

## Šaltiniai
Guronys (Druskininkai)

**Guronys** – kaimas Druskininkų savivaldybėje, 6 km į šiaurės vakarus nuo Gerdašių, vidur Kapčiamiesčio girios, netoli Baltosios Ančios HE tvenkinio kranto. Miško keliai į Gerdašius, Didžiasalį, Baltosios Ančios HES.

## Etimologija
Vietovardis kildinamas iš spėjamo asmenvardžio **Gurónis* (plg. pavardės *Gùras, Guráuskas*).

## Istorija
XIX a. pab. kaimas priklausė Seinų apskrities Kapčiamiesčio valsčiui, Leipalingio parapijai.

## Gyventojai

## Šaltiniai
Guronys (Palomenė)

**Guronys** – kaimas Kaišiadorių rajono savivaldybėje, 1 km į pietvakarius nuo Pašulių. Aptikti Guronių pilkapiai.

## Gyventojai

## Šaltiniai
Gustaičiai (Vilkaviškis)

**Gustaičiai** – kaimas Vilkaviškio rajono savivaldybėje, 10 km nuo Šikšnių.

## Gyventojai

## Šaltiniai
Gustainiškiai

**Gustainiškiai** – kaimas Šakių rajono savivaldybėje, 13 km į šiaurės rytus nuo Kudirkos Naumiesčio, prie Novos, greta kelio .

## Gyventojai

## Šaltiniai
Gustoniai

:: *Apie kaimą Panevėžio rajone žr. [[Gustonys]]*.

**Gustoniai** – kaimas Pasvalio rajono savivaldybėje, 5 km nuo Joniškėlio.

## Gyventojai

### Žymūs žmonės
* Gustoniuose 1893 m. gruodžio 6 d. gimė visuomenės ir karinis veikėjas, pulkininkas Antanas Stapulionis.

## Šaltiniai
Intalo automagistralė A12

**Intalo automagistralė** – autostrada Austrijoje, einanti per Tirolį. Prasideda nuo Vokietijos sienos, eina per Tirolį ir baigiasi prie Zamso miesto, kur tęsiasi S16 greitkelis. Bendras ilgis – 145 km.
Guožai

**Guožai** – buvęs kaimas Biržų rajono savivaldybėje, 7 km į šiaurės rytus nuo Nemunėlio Radviliškio.

## Gyventojai

## Šaltiniai
Gustabūdis

**Gustabūdis** – kaimas Marijampolės savivaldybėje, 5 km į pietus nuo Šunskų.

## Istorija

|}

## Gyventojai

## Šaltiniai
Gužai (Rokiškis)

**Gužai** – viensėdis Rokiškio rajono savivaldybėje, 4 km nuo Žiobiškio.

## Gyventojai

## Šaltiniai
Gužiai

**Gužiai** – kaimas Švenčionių rajono savivaldybėje, 12 km į šiaurės rytus nuo Pabradės, prie Meros upės, Pabradės miškų apsuptyje. 

## Istorija
XX a. pr. buvo Švenčionių apskrities Mikalavo valsčiuje. Tarpukariu priklausė Lenkijai, Vilniaus vaivadijai, Švenčionių apskričiai.

## Gyventojai

## Šaltiniai
Gužiniai

**Gužiniai** – kaimas Šalčininkų rajono savivaldybėje, 4 km nuo Dieveniškių.

Seniau kaimas vadintas ***Dobrovščizna***.

## Gyventojai

## Šaltiniai
Gužučiai (Vilkaviškis)

**Gužučiai** – kaimas Vilkaviškio rajono savivaldybėje, 1 km į pietus nuo Klampučių.

## Gyventojai

## Šaltiniai
Iciūnai (Rokiškis)

**Iciūnai** – kaimas Rokiškio rajono savivaldybėje, 7 km nuo Rokiškio, prie kelio . Kaimas ribojasi su Miegonių, Vyžuonos, Papartynės kaimais, Vyžuonos ežeru.

## Istorija

Iciūnų kaimas iki XX a. buvo vadinamas Juciūnais. Priklausė Rokiškio grafystės, Rokiškio dvarui. Pro kaimą ėjo pagrindinis kelias į Latgalą ir Rygą. Miegonių kaime buvo įsikūrusi karčema, kurioje buvo keičiami keliautojų arkliai. 1810–1849 metais kaime gyveno 7 šeimos, apie 50 žmonių. Kaimas buvo gatvinis. 1925 metais kaime buvo 22 sodybos ir gyveno apie 130 žmonių. 1935–1939 metais, po žemės reformos, kaimo ūkininkai įsikėlė į viensėdžius. Vasaros metu kaime vasarodavo iš Rokiškio atvažiavę žydai.

1948 metais įkurtas M. Melnikaitės kolūkis, vėliau kaimo žemės atiduotos Rokiškio tarybiniam ūkiui. Prastos žemės ūkiui netiko, todėl atiteko miškų ūkiui.

## Gyventojai

1994 metais kaime buvo 18 sodybų, gyveno 39 žmonės.

## Šaltiniai

* Iciūnų kaimo istorija/ Sudarė V. Vikonytė. – 1994.
Igauniai

**Igauniai** – viensėdis Biržų rajono savivaldybėje, 13 km į šiaurės rytus nuo Nemunėlio Radviliškio, kairiajame Nemunėlio krante prie pat sienos su Latvija. Tai labiausiai į šiaurę nutolusi Lietuvos gyvenvietė. Aptikti pilkapiai, prie paties šiauriausio Nemunėlio vingio auga 5,5 m apimties ąžuolas.

## Gyventojai

## Šaltiniai
Ignacava

**Ignacava** – kaimas Prienų rajono savivaldybėje, šiaurės vakariniame Prienų miesto pakraštyje, prie kelių  ir  sankryžos. Pietinė kaimo dalis priklauso Prienų miestui. Yra Meškapievio girininkija (Prienų miškų urėdija).

## Istorija

## Gyventojai

## Šaltiniai
Ignacava (Prienai)

**Ignacava** – buvęs viensėdis Prienų rajono savivaldybėje, dabar vakarinė Prienų miesto dalis, buvusi pietinė Ignacavos kaimo dalis.

## Istorija

Iki 2017 m. viensėdis priklausė Šilavoto seniūnijai, bet tada buvo priskirtas Prienų miestui.

## Gyventojai

## Šaltiniai
Ignotiškis (Anykščiai)

**Ignotiškis** – kaimas Anykščių rajono savivaldybėje, 8 km nuo Kavarsko. 

## Gyventojai

## Šaltiniai
Ignotiškis (Rokiškis)

**Ignotiškis** – kaimas Rokiškio rajono savivaldybėje, 7 km nuo Obelių. Į rytus nuo kaimo telkšo Kriaunelis ir Dumblinis.

## Gyventojai

### Žymūs žmonės
* Ignotiškyje 1928 m. birželio 21 d. gimė dailėtyrininkė, muziejininkė Genovaitė Jasiulienė.

## Šaltiniai
Haliampolis

**Haliampolis** – kaimas Elektrėnų savivaldybėje, 3 km į pietryčius nuo Beižionių, prie kelio  ir Vuolastos aukštupio. Į pietus nuo kaimo gausu pelkynių.

## Gyventojai

## Šaltiniai
Iciūnai (Kupiškis)

**Iciūnai** – kaimas Kupiškio rajono savivaldybėje, 6 km į šiaurės rytus nuo Kupiškio, prie Kupiškio tvenkinio. Praeina rajoninis kelias . Stovi keli vienkiemiai, išlikę sovietmečio fermų ir kitų gamybinių statinių griuvėsiai, vandens bokštas. 2021 m. duomenimis, Iciūnuose gyvenamąją vietą yra deklaravę 2 gyventojai.

## Istorija
Iciūnai minimi nuo 1603 m., kai priklausė Tartu vėliavininko Palėvenėlės dvarui, vėliau savininkai dažnai keitėsi. 1617 m. kaime buvo 4 ūkiai, valdyta 5 valakai žemės. 1830 m. 4 Iciūnų sodybose gyveno 35 žmonės, 1853 m. 5 sodybose – 48, 1898 m. 6 sodybose – 32 gyventojai. 1921 m. J. Januškevičiaus namuose veikė pradinė mokykla, ją lankė 54 mokiniai. 1923 m. buvo 10, 1942 m. – 9, 1959 m. – 11 sodybų. Po Antrojo pasaulinio karo viena šeima ištremta į Sibirą. Sovietmečiu priklausė Vėžionių kolūkiui. 1984 m. užtvenkus Lėvenį užlieta dalis kaimo, tiltas į Palėvenę; dvi tvenkinio saloje atsidūrusios sodybos iškeltos.

## Gyventojai



## Žymūs žmonės
* Iciūnuose 1891 m. rugpjūčio 13 d. gimė geografas, mokslininkas, vadovėlių autorius Peliksas Šinkūnas .

## Šaltiniai
Ilčiūnai

**Ilčiūnai** – kaimas Kupiškio rajono savivaldybėje, 4 km nuo Subačiaus. 

## Gyventojai

## Šaltiniai
Ilgabradė

**Ilgabradė** – viensėdis Širvintų rajono savivaldybėje, 3 km nuo Variekos. 

## Gyventojai

## Šaltiniai
Ilgabrados

**Ilgabrados** – viensėdis Biržų rajono savivaldybėje, 4 km į šiaurę nuo Papilio, prie Garšvų upelio (Rovėjos intakas). Iš trijų pusių apsuptas Ilgabradų miško.

Minimas 1802 m. Papilio dvaro inventoriaus suvestinėje. 1923 m. buvo 1 ūkis.

## Gyventojai

## Šaltiniai
Ilgalaukiai (Rokiškis)

**Ilgalaukiai** – kaimas Rokiškio rajono savivaldybėje, 11 km į vakarus nuo Rokiškio, prie krašto kelio . Vakarų pusėje auga Martyniškės miškas.

## Istorija

## Gyventojai

### Žymūs žmonės
* 1882 m. balandžio 9 d. kaime gimė Lietuvos Vyriausybės ir Lietuvos banko vadovas Juozas Tūbelis.

## Šaltiniai
Ilgalaukis (Šalčininkai)

**Ilgalaukis** – kaimas Šalčininkų rajono savivaldybėje, 10 km nuo Rūdninkų. 

## Gyventojai

## Šaltiniai
Ilgašilis

**Ilgašilis** – kaimas Zarasų rajono savivaldybėje, 5 km nuo Antazavės. Per Ilgašilio pelkę veda Ilgašilio pažintinis takas (240 m ilgio, įsteigtas siekiant išsaugoti biologinę įvairovę ir gamtos sukurtas vertybes).

## Istorija

## Gyventojai

## Šaltiniai
Ilgalaukiai (Biržai)

**Ilgalaukiai** – kaimas Biržų rajono savivaldybėje, 5 km nuo Vabalninko. 

## Istorija
Pokario metais apylinkėse veikė Algimanto apygardos, Dariaus ir Girėno partizanų rinktinės Lietuvos partizanai.

## Gyventojai

## Šaltiniai
Martin Luther King III

**Martinas Liuteris Kingas trečiasis** (; 1957 m. spalio 23 d.) – amerikiečių žmogaus teisių ir bendruomenės aktyvistas. Jis yra vyriausias ir seniausias tebegyvenantis Martino Liuterio Kingo ir Koretos King sūnus. 1997–2004 m. Martinas Liuteris Kingas trečiasis buvo SCLC lyderis.
Ilgiškė

**Ilgiškė** – kaimas Zarasų rajono savivaldybėje, 5 km nuo Kimbartiškės.

## Istorija

XX a. pr. pateko į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).

## Gyventojai

## Šaltiniai
Ilgižiai II

**Ilgižiai II** – kaimas Raseinių rajono savivaldybėje, 2 km nuo Ilgižių III.

## Istorija

## Gyventojai

## Šaltiniai
Ilgižiukai

**Ilgižiukai** – kaimas Raseinių rajono savivaldybėje, 2 km į šiaurės rytus nuo Ilgižių III, prie kelio  ir Vaštakės upelio.

## Gyventojai

## Šaltiniai
Iltrakiai

**Iltrakiai** – kaimas Šakių rajono savivaldybėje, 9 km nuo Šiaudinės, 2 km į rytus nuo kelio .

## Gyventojai

## Šaltiniai
Imuliškis

**Imuliškis** – viensėdis Švenčionių rajono savivaldybėje, 14 km į pietus nuo Labanoro, Labanoro girioje, prie Lakajos ir Gudūnėlės santakos. Šalia – ežerokšnis Avikinis. Yra negyvenama sodyba.

## Gyventojai

## Šaltiniai
Beriliozė

**Beriliozė** () – berilio sukeliama sunki profesinė liga, kuria serga aviacijos, elektronikos, branduolinės energetikos darbuotojai. 

Berilis bei jo junginiai į žmogaus organizmą patenka pro kvėpavimo takus, odą, burną, jungiasi su audinių baltymais ir kaupiasi plaučiuose, kepenyse, inkstuose, limfmazgiuose, kauluose. Ūmus apsinuodijimas pasireiškia karščiavimu, stipriu kosuliu, skrepliavimu, dusuliu, cianoze. Nuo ūmios beriliozės neretai mirštama. Mažos berilio koncentracijos sukelia lėtinį apsinuodijimą. Ryšio tarp darbo trukmės užterštoje aplinkoje ir ligos sunkumo nėra. 

Beriliozės požymiai: silpnumas, kosulys, dusulys, skausmas krūtinėje, staigiai krintanti kūno masė, vėliau atsirandantys kvėpavimo ir širdies nepakankamumas. Liga gydoma gliukokortikoidais, naudojamos simptominės priemonės.

## Šaltiniai
Dexter Scott King

**Deksteris Skotas Kingas** (, 1961 m. sausio 30 d. Atlantoje, Džordžijoje, JAV – 2024 m. sausio 22 d. Malibu, Kalifornijoje, JAV) – antrasis pilietinių teisių lyderio Martino Liuterio Kingo ir Koretos Skot King sūnus, aktorius, dokumentinių filmų kūrėjas, aktyvistas už gyvūnų teises.

## Šaltiniai
Beit midrašas

**Beit midrašas**, arba **Betmidrašas** ( – 'mokymo namai') – vieta, skirta studijuoti Torai, Talmudui ir potalmudinei rabinistinei literatūrai.

Ankstyviausias paminėjimas aptinkamas Ben Siros Siracido knygoje (170 pr. m. e.). 

Kaip manoma, betmidrašas atsirado Antrosios šventyklos laikotarpiu, rutuliojantis žydų raštijai ir kultūrai. Anuomet betmidrašas dar nepriklausė sinagogai, o viduramžiais jau buvo sinagogoje ar gretimai. Nuo tada pradėtas laikyti ir mokymo vieta, ir maldos namais. Skirtingai nei sinagoga, betmidrašas buvo apstatytas paprastais baldais (stalais ir kėdėmis), be to, nebūtinai orientuotas į rytus, savo architektūra neišsiskyrė.

Rytų Europoje betmidraše studentai, čia praleisdavę daug valandų, neretai valgydavo ir nakvodavo. Vieni betmidrašai buvo išlaikomi bendruomenės, kiti – filantropų. Lietuvoje juose būdavo rabinistinės literatūros biblioteka.

## Šaltiniai
Ilgoji Lova

**Ilgoji Lova** – kaimas Šiaulių rajono savivaldybėje, 8 km į šiaurės rytus nuo Kairių, prie kelio , tarp Šiladėlio upelio ir Ilgosios Lovos miško.

Kaimas atsirado tarpukariu.

## Gyventojai

## Šaltiniai
Ilguočiai (Pakruojis)

**Ilguočiai** – kaimas Pakruojo rajono savivaldybėje, 8 km į šiaurės vakarus nuo Stačiūnų.

## Gyventojai

## Šaltiniai
Bernice King

**Bernice Albertine King** ( g . 
1963 m. kovo 28 d. ) – antroji dukra ir jauniausias pilietinių teisių lyderio Martino Liuterio Kingo ir Koretos Skot King vaikas.

Kaip ir jos brolis Martinas Liuteris Kingas trečiasis aktyviai dalyvauja Pietinės krikščionių vadovybės asociacijos reformacijos (SCLC) procese. Kai 2009 metų spalio 30 dieną Bernice buvo išrinkta SCLC prezidente, kaip kadaise jos tėvas ir brolis, ji tapo pirmąja moterimi vadovaujančia šiai grupei.

2009 metų liepos 7 dieną Los Andžele Bernice kartu su broliu Martinu Liuteriu Kingu trečiuoju ceremonijos, skirtos atminti Maiklą Džeksoną, metu pasakė kalbą.
Bhaktis

**Bhaktis** ( – „atsidavimas, meilė, prieraišumas“) – vienas ortodoksalių išsivadavimo iš samsaros būdų hinduizme.

Bhaktį pradėta aiškinti Rigvedoje. Teologinė samprata išplėtota epiniu ir Puranų laikotarpiu. XVI–XVII a. bhakčio šalininkų sąjūdis dominavo šiaurinėje Indijos dalyje.

Bhaktį pripažįsta vaišnavai, propaguoja ir kai kurios šaivų mokyklos. Bhagavatapuranoje teigiama, kad bhaktį sudaro klausymasis, giedojimas, prisiminimas, lotoso pėdų garbinimas, apeiginis kultas, pagarbos teikimas, tarnavimas, draugystė ir visiškas atsidavimas.

Pirmasis filosofiškai bhaktį XI–XII a. pagrindė Ramanudža.

Bhakti praktika vadinama Bhakti joga.

## Šaltiniai
Sa'ar 4 klasės raketinis kateris

**Sa’ar 4 klasės raketinis kateriai** (kitaip *Saar 4* klasės arba *Reshef* klasės) – Izraelio gamybos raketinių katerių klasė. Katerius stato kompanija *Israel Shipyards*.

Katerių konstrukcija pagrįsta Izraelio laivyno sukaupta patirtimi, gauta eksploatuojant Sa’ar 3 klasės katerius.

*Sa’ar 4* kateriai pirmą kartą kovos veiksmuose dalyvavo 1973 m. spalį Jom Kipuro kare. Du šios klasės kateriai dalyvavo raketiniuose susišaudymuose su Egipto ir Sirijos laivais, apšaudė kranto taikinius.

## Kateriai Pietų Afrikai
*Warrior* klasės greitieji atakos kateriai (buvusi *Minister* klasė), naudojami Pietų Afrikos laivyno, yra modifikuoti *Sa’ar 4* klasės raketiniai kateriai.
1974 m. su *Israeli Defence Industries* buvo pasirašytas kontraktas, kad kompanijos *Israeli Shipyards* statykloje bus pastatyti trys modifikuoti *Sa’ar 4* klasės kateriai. Dar trys buvo pastatyti išsyk po to *Sandock Austral* kompanijos statykloje Durbane (Pietų Afrikos respublika). Paskutiniai trys buvo pastatyti ten pat dar už keleto metų.

JTO Saugumo tarybos embargas ginklų prekybai su Pietų Afrikos respublika 1977 m. lapkričio 4 d. privertė šių katerių statybos projektą labai įslaptinti.

Pietų Afrikos variantas ginkluotas *Gabriel* raketomis (kitaip žinomos kaip *Scorpion* raketos) ir dviem 76 mm *Oto Melara* patrankomis, vietoj vienos tokios patrankos ir *[[Phalanx CIWS]]*.

## Kateriai Šri Lankai
2000 m. du Izraelio kateriai buvo parduoti Šri Lankos laivynui, kur sudarė *Nandimithra* klasę.
Nėra žinoma, ar šie laivai tebeturi galimybę naudoti *Harpoon* raketas. *Gabriel* raketas naudoti jie gali.

## Kateriai Graikijai
Graikijos kranto apsauga turi tris *Sa’ar 4* klasės patrulinius katerius, ginkluotus tik 30 mm patrankomis. Denyje, kur turėtų būti raketų leistuvai, įrengtas kranas.

## Nuorodos
Dave Matthews

**David John Matthews-Dave** (g. 1967 m. sausio 9 d.) – PAR–JAV muzikantas ir aktorius. Labiausiai žinomas kaip grupės Dave Matthews Band vokalistas, dainų autorius ir gitaristas.

## Diskografija

### Studijiniai albumai
* *[[Under the Table and Dreaming]]* (1994 m.)
* *[[Crash (Dave Matthews Band albumas)|Crash]]* (1996 m.)
* *[[Before These Crowded Streets]]* (1998 m.)
* *[[Everyday (Dave Matthews Band albumas)|Everyday]]* (2001 m.)
* *[[Busted Stuff]]* (2002 m.)
* *[[Some Devil]]* (2003 m.)
* *[[Best Of What's Around]]* (2004 m.)
* *[[Stand Up (Dave Matthews Band albumas)|Stand Up]]* (2005 m.)
* *[[Tribe of Heaven#Imagine We Were|Imagine We Were]]* (2005 m.) – *Tribe of Heaven* vardu; pirmasis leidimas – 1989 m.
* *[[Big Whiskey and the Groogrux King]]* (2009 m.)

### Koncertiniai albumai
* *Live at Luther College* (1999 m.) – kartu su Tim Reynolds
* *Live at Radio City* (2007 m.) – kartu su Tim Reynolds
* *Live in Las Vegas* (2010 m.) – kartu su Tim Reynolds

### Singlai

### Kiti hitai

### Singlai su kitais atlikėjais

### Dainos su kitais atlikėjais
* „Caveman“ & „Road“ (2009) iš Danny Barnes albumo *Pizza Box*
* „Fat Man In The Bathtub“ (2008) iš Little Feat albumo *Little Feat & Friends: Join The Band*
* „I’m Alive“ (2008) iš Kenny Chesney albumo *Lucky Old Sun*
* „Tremendous Brunettes“ (2007) iš Mike Doughty albumo *Haughty Melodic*
* „Work It Out“ (2006) iš Jurassic 5 albumo *Feedback*
* „Sing Along“ (2003) iš Blue Man Group albumo *The Complex*
* „Love Is The Only Way“ (2006) iš Robert Randolph and the Family Band albumo *Colorblind*
* „Joyful girl“(2002) iš Soulive albumo – *Next*
* „Iwoya“ (2002) iš Angelique Kidjo album *Black Ivory Soul*
* „For You“(2002) iš *[[We Were Soldiers]]* garso takelio
* „My Antonia“, (2000), iš (Emmylou Harris studio albumas) *Red Dirt Girl*
* „Love of My Life“ (1999) & „Rain Down On Me“ (2010), iš Santana albumo *[[Supernatural]]*
* „Communication“ & „Trouble and Strife“ (1998), iš Béla Fleck and the Flecktones albumo *Left of Cool*
* „Eleanor“ (1994), iš Shannon Worrell albumo *Three Wishes*
Nablusas

**Nablusas** (, ) – miestas Palestinoje, Vakarų Krante, 63 km į šiaurę nuo Jeruzalės. Muchafazos centras. 156 tūkst. gyventojų (2017), dauguma – musulmonai. Išlikę daug I–XV a. statinių. Išvystyta muilo pramonė.
## Išnašos
Kujavijos Izbica

**Kujavijos Izbica** () – miestas centrinėje Lenkijoje, Kujavijos Pamario vaivadijoje, Vloclaveko paviete. Savivaldybės centras.
Albi

**Albi** () – miestas Prancūzijoje; Tarno departamento administracinis centras. miestas įsikūręs ant Tarno upės. Cemento, dažų, miltų, tekstilės, stiklo pramonė. Turizmas.

## Istorija
Pirmieji gyventojai teritorijoje atsirado jau bronzos amžiuje. Itin sparčiai miestas pradėjo plėstis 1040 m. prasidėjus *Pont Vieux* tilto statybai. Augimą lėmė prekybos mainai ir rinkliavos už naudojimąsi tiltu. 1282 m. mieste pradėta statyti Albi Šv. Secilijos katedra. Itin svarbi prekė komercijai tapo dažinė mėlžolė (*Isatis tinctoria*). Šiuolaikiniame Albi mieste yra išlikę daug įvairių laikotarpių architektūrinių paminklų.

## Sportas
Mieste įkurti du regbio klubai. 2007 m. gyvenvietėje vyko tryliktas Tour de France etapas. Yra automobilių motorsporto trasa, naudojama nacionalinėms varžyboms.

## Miestai partneriai
*  Cherona, Ispanija
*  Palo Altas, Jungtinės Amerikos Valstijos

## Šaltiniai

## Nuorodos
* Oficiali svetainė
Jurgaičiai (Kužiai)

**Jurgaičiai** – kaimas Šiaulių rajono savivaldybėje, 6 km į šiaurės rytus nuo Kužių.

## Istorija

1950–1992 m. kaimas priklausė kolūkiui „Gegužės devintoji“.

## Gyventojai

## Šaltiniai
Kuzavinės

**Kuzavinės** – kaimas Šiaulių rajono savivaldybėje, 7 km į šiaurės vakarus nuo Šiaulių, į šiaurę nuo kelio , prie Gubernijos miško.

## Istorija

1950–1991 m. kaimas priklausė kolūkiui „Tarybų Lietuva“.

## Gyventojai

## Šaltiniai
I Got You Babe

**„I Got You Babe“** – 1965 m. išleistas amerikiečių pop dueto Sonny & Cher hitas.

## Dainos informacija

Sonny Bono, kuris dirbo dainų autoriumi ir įrašų prodiuseriu Phil’ui Spector’ui, parašė dainą sau ir savo žmonai Cher. Garsus būgnininkas Hal Blaine atliko dainos būgnų partiją. Parašyti dainą Bono įkvėpė žodis „babe“, kurį išgirdo Bob Dylan'o dainoje “It Ain’t Me Babe“, kuri buvo The Turtles hitas.

„I Got You Babe“ tapo didžiausiu dueto hitu, jų vizitine kortele ir ankstyvąjį hipių kontrkultūros judėjimą apibūdinančiu įrašu. 1965 m. rugpjūtį singlas tris savaites praleido JAV Billboard Hot 100 topo 1-oje vietoje ir užėmė 19-ąją R&B tope. Singlas taip pat pasiekė 1-ąją vietą Jungtinėje Karalystėje.

Daina yra dažnai perdainuojama ir pasirodo kine ir televizijoje, įskaitant ir pačių Sonny ir Cher laidą „The Sonny and Cher Comedy Hour“. „I Got You Babe“ sugrįžo į topus, kai buvo panaudota kaip Phil’o Connor’o žadintuvo muzika 1993 m. filme „Groundhog Day“. Tuo metu daina Jungtinėje Karalystėje užėmė 66-ą vietą.

Dainą vėliau perdainavo Cher, kai muzikiniame klipe ji pasirodė kartu su Byviu ir Tešlagalviu.

Sonny ir Cher paskutinį kartą kartu atliko dainą NBC laidoje „Late Night with David Letterman“, kuri buvo parodyta 1987 m. lapkričio 13 d.

Žurnalo „Rolling Stone“ sudarytame visų laikų „500 geriausių dainų“ sąraše daina užima 444-ą vietą.

## Koveriai

* 1968 m. Etta James albume „Tell Mama.“
* 1968 m. Tiny Tim albume „God Bless Tiny Tim“.
* 1973 m. David Bowie su Marianne Faithfull sudainavo laidoje „The Midnight Special“.
* 1975 m. The Dictators albume „The Dictators Go Girl Crazy!“.
* 1982 m. The Ramones narys Joey Ramone ir Holly and the Italians narė Holly Beth Vincent atliko duetą.
* 1985 m. UB40 (su Chrissie Hynde) albume „Baggariddim“ (taip pat The Pretenders 1987 m. albume „The Singles“). Singlas 1985 m. rugpjūtį užėmė 1-ą vietą Jungtinėje Karalystėje (JAV Billboard Hot 100 – 28-ąją).
* 1991 m. The Cynics išleido koverį pagerbdami Bono. „Bonograph“ buvo „Get Hip Records“ singlas išleistas su „Bang Bang“; muzikiniame klipe rodomos Sonny ir Cher nuotraukos.
* 1993 m. Cher (su Byviu ir Tešlagalviu) albume „The Beavis & Butt-Head Experience“.
* 1998 m. Merril Bainbridge kartu su Shaggy Johnathon’o Schaech’o filmo „Welcome to Woop Woop“ garso takelyje ir Bainbridge albume „Between the Days“.
* 2004 m. Avid Merrion su Patsy Kensit ir Davina McCall išleido kalėdinį singlą, kuris pasiekė 5-ą vietą Jungtinėje Karalystėje.
* 2005 m. Capitol Steps parodija „Sunni and Cher“ albume „Four More Years in the Bush League“ atlikta remiantis daina.
* 2006 m. Bradley Joseph instrumentinė aranžuotė albume „Piano Love Songs“.

## Pozicijos
### Sonny & Cher versija

### Cher versija

### UB40 ir Chrissie Hynde versija

## Pasisekimas topuose

### Sonny & Cher versija

### UB40 ir Chrissie Hynde versija

## Šaltiniai
Norutaičiai

**Norutaičiai** – kaimas Šiaulių rajono savivaldybėje, 13 km į šiaurės vakarus nuo Šiaulių, 3 km į šiaurę nuo plento , į vakarus nuo kelio , į rytus nuo Gulbino miško, Ringuvos dešiniajame krante.

Kaime yra Šiaulių apskrities žydų žudynių vieta ir kapai. Pamiškėje, Norutaičių kaime 1941 m. nuo birželio 29 – iki rugsėjo 15 d. nacistinės Vokietijos valdžios suorganizuotos egzekucijos metu nužudyta ir užkasta apie 4000–5000 Šiaulių miesto ir apskrities žydų. Dabar šioje vietoje pastatytas paminklas.

## Istorija

Kaimo vakarinėje dalyje, 0,38 km į pietus nuo kelio Gailiūnai–Norutaičiai išlikę Norutaičių senosios kapinės (kultūros paminklo MC kodas 4615). Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Kužių valsčiui,1950–1991 m. kaimas priklausė kolūkiui „Gegužės devintoji“.

## Gyventojai

### Žymūs žmonės
* Vytautas Kibildis, dizaineris, Vilniaus dailės akademijos Dizaino katedros profesorius.

## Šaltiniai
Indučiai

**Indučiai** – kaimas Zarasų rajono savivaldybėje, 4 km į šiaurės vakarus nuo Degučių.

## Istorija

XXI a. pradžioje kaime buvo kaimo turizmo sodyba „Prie Kumpuolio“.

## Gyventojai

1897 m. buvo 5 gyventojai, 1923 m.- 14 gyv.(3 sodybos)

## Šaltiniai
Indūriškiai

**Indūriškiai** – buvęs kaimas Vilkaviškio rajono savivaldybėje, 10 km nuo Vilkaviškio.

## Istorija

Kaimas panaikintas 2017 m.

## Gyventojai

## Šaltiniai
Inkištai

**Inkištai** – kaimas Lazdijų rajono savivaldybėje, 2 km nuo Aštriosios Kirsnos.

## Gyventojai

## Šaltiniai
Inkliuzai

**Inkliuzai** – kaimas Kupiškio rajono savivaldybėje, 4 km nuo Šimonių.

## Gyventojai

### Žymūs žmonės
* Inkliuzuose 1934 m. kovo 3 d. gimė miškininkas, habilituotas biomedicinos mokslų daktaras Algimantas Gradeckas.

## Šaltiniai
Intuponys

**Intuponys** – kaimas Prienų rajono savivaldybėje, 6 km į šiaurės rytus nuo Stakliškių, prie Guostės upelio. Šalia telkšo ežeras Gelužis.

## Gyventojai

## Šaltiniai
Irkiniai

**Irkiniais** vadinami gretimi kaimai:

* šiaurės vakarinė dalis Plungės rajone;
* pietrytinė dalis Telšių rajone.
Irkiniai (Plungė)

**Irkiniai** – kaimas Plungės rajono savivaldybėje, 5 km į pietus nuo Alsėdžių, prie kelio . Buvusi pietrytinė kaimo dalis yra Telšių rajone.

## Gyventojai

### Žymūs žmonės
* Jonas Senkus (1869–1946), katalikų dvasininkas Lietuvoje ir Rusijoje, filosofijos mokslų daktaras, pedagogas.

## Šaltiniai
Inkartai

**Inkartai** – kaimas Utenos rajono savivaldybėje, 14 km nuo Gedimino. R. Umarienės kaimo turizmo sodyba.

## Gyventojai

## Šaltiniai
Irkiniai (Telšiai)

**Irkiniai** – kaimas Telšių rajono savivaldybėje, 2 km į šiaurės vakarus nuo Lieplaukės. Šiaurės vakarinė kaimo dalis yra Plungės rajone.

## Gyventojai

## Šaltiniai
Įstrica

**Įstrica** – kaimas Panevėžio rajono savivaldybėje, 8 km nuo Piniavos, prie Įstro upės, šalia Žaliosios girios.

## Gyventojai

## Šaltiniai
Išdagai (Kazlų Rūda)

**Išdagai** – kaimas Kazlų Rūdos savivaldybėje, 2 km į pietus nuo Jankų, šalia Kazlų Rūdos miškų ir Beržupio upelio. Pro kaimą eina vieškelis .

## Gyventojai

## Šaltiniai
Išdagėliai

**Išdagėliai** – kaimas Prienų rajono savivaldybėje, 7 km į pietryčius nuo Skriaudžių.

## Gyventojai

## Šaltiniai
Išeriškiai

**Išeriškiai** – kaimas Širvintų rajono savivaldybėje, 3 km nuo Gelvonų. 

## Gyventojai

## Šaltiniai
Iškonys

**Iškonys** – kaimas Biržų rajono savivaldybėje, 4 km į pietryčius nuo Geidžiūnų. Pro kaimą teka Apaščia, piečiau auga Judiškio miškas.

## Istorija

## Gyventojai

### Žymūs žmonės
* Iškonyse 1893 m. gruodžio 25 d. gimė Lietuvos karinis veikėjas, generolas leitenantas Kazys Ladiga.
* Iškonyse 1901 m. sausio 21 d. gimė pedagogas, evangelikų reformatų kunigas Jonas Mizaras.

## Šaltiniai
Išdagai (Molėtai)

**Išdagai** – viensėdis Molėtų rajono savivaldybėje, 5 km į šiaurės vakarus nuo Inturkės, pietrytiniame Rudesos ežero krante, šalia nedidelių miškelių ir raistų.

## Gyventojai

## Šaltiniai
Išlandžiai (reikšmės)

**Išlandžiais** vadinami kaimai:

* Lazdijų rajone;
* Marijampolės savivaldybėje;
* Vilkaviškio rajone.
Išlandžiai (Vilkaviškis)

**Išlandžiai** – kaimas Vilkaviškio rajono savivaldybėje, 3 km į rytus nuo Gižų.

## Gyventojai

### Žymūs žmonės
* Vincas Staniškis (~1853–1926) – Lietuvos ir Lenkijos gimnazijose dirbęs mokytojas kalbininkas, varpininkas.

## Šaltiniai
Išlaužai

**Išlaužai** – kaimas Panevėžio rajono savivaldybėje, 14 km į pietus nuo Vadoklių. 

## Istorija

## Gyventojai

## Šaltiniai
Išlinskiškiai

**Išlinskiškiai** – viensėdis Kelmės rajono savivaldybėje, 7 km nuo Kražių.

## Gyventojai

## Šaltiniai
Išmanai

**Išmanai** – kaimas Prienų rajono savivaldybėje, 7 km į šiaurės rytus nuo Balbieriškio, prie kelio . Šalia plyti Balbieriškio miškas.

## Istorija
XIX a. pab. kaimas pateko į Marijampolės apskrities Mikališkių valsčių, Prienų parapiją. Dar vadintas ***Valatkais***.

## Gyventojai

## Šaltiniai
Jauneliai

**Jauneliai** – kaimas Šiaulių rajono savivaldybėje, 15 km į šiaurės vakarus nuo Šiaulių, prie Gulbino miško. 

## Istorija

Kaimo rytinėje dalyje, 0,52 km į šiaurės vakarus nuo Obrynos upelio, 0,35 km į šiaurės rytus nuo kelio Jauneliai–Verbūnai išlikę Jaunelių senosios kapinės (kultūros paminklo MC kodas 4607).

1950–1992 m. kaimas priklausė kolūkiui „Gegužės devintoji“.

## Gyventojai

## Šaltiniai
Pakarniukai

**Pakarniukai** – kaimas Šiaulių rajono savivaldybėje, 15 km į šiaurės vakarus nuo Šiaulių, prie kelio Kužiai–Gruzdžiai.

## Istorija

Nuo 1791 m. kaimas priklausė Šiaulių valsčiui, nuo 1863 m. – Gruzdžių valsčiaus Verbūnų seniūnijai, nuo 1918 m. – Šiaulių apskrities Gruzdžių valsčiui, 1950–1991 m. kaimas priklausė Šiaulių rajono kolūkiui „Gegužės devintoji“.

## Gyventojai
1923 m. surašymo metu kaime buvo 14 ūkių.

## Šaltiniai
Ivanava (reikšmės)

**Ivanava** vadinama:

* miestas Baltarusijoje;
* kaimai Širvintų rajone:
** Gelvonų seniūnijoje,
** Širvintų seniūnijoje.
Ivanava (Širvintos)

**Ivanava** – kaimas Širvintų rajono savivaldybėje, 9 km nuo Žemųjų Viesų.

## Gyventojai

## Šaltiniai
Išlynos

**Išlynos** – viensėdis Kelmės rajono savivaldybėje, 4 km nuo Stulgių. Išlikusi dvarvietė, sodybos fragmentai.

## Istorija

## Gyventojai

### Žymūs žmonės
* Kaime gyveno ichtiologas Mykolas Kazimieras Girdvainis (1841–1925).

## Šaltiniai
Ivaniškis

**Ivaniškis** – viensėdis Biržų rajono savivaldybėje, 9 km nuo Medeikių.

## Gyventojai

## Šaltiniai
Švendrė

**Švendrė** (arba ***Švendriai***) – kaimas Šiaulių rajono savivaldybėje, 10 km į šiaurės vakarus nuo Šiaulių, prie kelio Purvynė–Tyrelkai, į šiaurę nuo Švendrės miško.

## Istorija

1950–1991 m. kaimas priklausė kolūkiui „Tarybų Lietuva“.

## Gyventojai

## Šaltiniai
Ivoniškė

:: *Apie kaimą Švenčionių rajone žr. [[Ivoniškė (Švenčionys)]]*.

**Ivoniškė** – kaimas Skuodo rajono savivaldybėje, 7 km nuo Pašilės. 

## Gyventojai

## Šaltiniai
Ivoniškės

**Ivoniškėmis** vadinami kaimai:

* Birštono savivaldybėje;
* Trakų rajone;
* Vilniaus rajone;
* Zarasų rajone.
Kasčiukai (Šiauliai)

**Kasčiukai** – kaimas Šiaulių rajono savivaldybėje, 14 km į vakarus nuo Šiaulių, prie kelio Kužiai–Gilaičiai, Amalės dešiniajam krante. 

## Istorija

1950–1991 m. kaimas priklausė Kalinino kolūkiui.

## Gyventojai

## Šaltiniai
Ivoniškės (Zarasai)

**Ivoniškės** – kaimas Zarasų rajono savivaldybėje, 2 km nuo Antazavės. Stūkso Ivoniškių piliakalnis.

## Istorija

## Gyventojai

## Šaltiniai
Ivoniškės (Birštonas)

**Ivoniškės** – kaimas Birštono savivaldybėje, 4 km į šiaurės vakarus nuo Birštono, prie rytinių Prienų pakraščių, Nemuno dešiniajame krante, prie kelio .

## Gyventojai

## Šaltiniai
Ivoniškės (Trakai)

**Ivoniškės** – kaimas Trakų rajono savivaldybėje, 7 km į šiaurės rytus nuo Aukštadvario, prie kelio . Atsišakoja keliai į Vaizbūniškes, Dailyduką II.

## Etimologija
Tarpukariu minimas kaip *Ivaniškis*. Pavadinimas kilęs nuo slaviško asmenvardžio *Ivonas, Ivanas*, , , .

## Istorija
XIX a. pab. buvo šlėktų užusienis Trakų apskrities Aukštadvario valsčiuje, XX a. pr. priklausė dvarininkui Odyncui.

## Gyventojai

## Šaltiniai
Ivoniškės (Vilnius)

**Ivoniškės** – kaimas Vilniaus rajono savivaldybėje, 2 km į pietryčius nuo Vėliučionių.

## Gyventojai

## Šaltiniai
Marmai

**Marmai** – kaimas Šiaulių rajono savivaldybėje, 15 km į šiaurės vakarus nuo Šiaulių, prie kelio Bunokiškės–Norvaišiai.

## Istorija

1950–1991 m. kaimas priklausė kolūkiui „Raudonasis spalis“.

## Gyventojai

## Šaltiniai
Ivoniškiai

**Ivoniškiai** – kaimas Jurbarko rajono savivaldybėje, 6 km į šiaurės vakarus nuo Veliuonos.

## Istorija

Kaimas buvo panaikintas 1983 m., tačiau atkurtas 2017 m.

## Gyventojai

## Šaltiniai
Izabelinė

**Izabelinė** (arba ***Izabelina, Zabelina***) – tai gyvenvietės:

## Baltarusija
* Zabelina, kaimas Gardino srities Astravo rajone.

## Lietuva
* Zabelynė, kaimas Anykščių rajone;
* Izabelinė, kaimas Ignalinos rajone;
* Zabelinė, kaimas Kupiškio rajone;
* Zabalina, kaimas Molėtų rajone;
* Zabalina, kaimas Utenos rajone;
* Izabelinė, kaimas Vilniaus rajone.
Izabelinė (Ignalina)

**Izabelinė** – kaimas Ignalinos rajono savivaldybėje, 3 km į vakarus nuo Kačergiškės, prie kelio , netoli Ringės upelio.

## Etimologija
Pavadinimas kilęs nuo vardo *Izabèlė*.

## Istorija
XV a. kaimo vietovė priklausė didikams Goštautams. Izabelei Goštautaitei priklausiusi valda buvo pavadinta Izabelina. Carizmo laikais kaime apsigyveno sentikiai. Žmonių šnekamojoje kalboje kaimas buvo vadinamas *Vtoraja Moskva*. 1866 m. minimi Naujosios ir Senosios Izabelinės kaimai Švenčionių apskrities Daugėliškio valsčiuje.

Tarpukariu kaimas priklausė Lenkijai, Vilniaus vaivadijai, Švenčionių apskričiai. Nuo 1933 m. veikė pradinė mokykla.

Lenkmečiu veikė pogrindinė komunistų kuopelė. Tarybiniais metais priklausė Kačergiškės apylinkei.

## Gyventojai

## Šaltiniai
Izabelinėlė

**Izabelinėlė** – kaimas Ignalinos rajono savivaldybėje, 5 km į rytus nuo Naujojo Daugėliškio. Piečiau kaimo teka dešinysis Dysnos intakas Ringė ir jos intakas Upis, vakarų pusėje auga Moliakalnio miškas. Yra kapinės.

## Etimologija
Kaimas pavadintas pagal netoliese esančią *[[Izabelinė|Izabelinę]]*.

## Istorija
XX a. pr. buvo kolonija (iškeldinta gyvenvietė) Švenčionių apskrities Daugėliškio valsčiuje.

Tarpukariu kaimas priklausė Lenkijai, Vilniaus vaivadijai, Švenčionių apskričiai.

Sovietmečiu priklausė Naujojo Daugėliškio apylinkei.

## Gyventojai

## Šaltiniai
Yliškė

**Yliškė** – kaimas Zarasų rajono savivaldybėje, 12 km nuo Kimbartiškės.

## Istorija

XX a. pr. pateko į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).

## Gyventojai

## Šaltiniai
Yvoliai

**Yvoliai** – kaimas Kelmės rajono savivaldybėje, 1 km į pietus nuo Karklėnų.

## Etimologija

Spėjama, kad Yvoliai – asmenvardinis vietovardis, kilęs nuo XVII a. 2-ojoje pusėje buvusio asmenvardžio **Yvolis*, kuris greičiausiai atsiradęs iš pavardės **Gyvolis*.

## Istorija

Kaimas minimas XVII a. Kražių parapijos krikšto metrikuose (seniausiai – 1661 m.).

## Gyventojai

## Šaltiniai
Išoriškės

**Išoriškės** – kaimas Vilniaus rajono savivaldybėje, 3 km į pietus nuo Buivydžių, prie pat sienos su Baltarusija.

## Istorija

XIX a. 2-ojoje pusėje kaime gyveno žydai žemdirbiai, todėl jis priklausė ypatingam Gurių valsčiui (Bistryčios seniūnijai).

## Gyventojai

## Šaltiniai
Vaišnoriai (Šiauliai)

**Vaišnoriai** – kaimas Šiaulių rajono savivaldybėje, 13 km į vakarus nuo Šiaulių, 13 km į pietryčius nuo Kuršėnų, 0,6 km į rytus nuo kelio Kužiai–Gilaičiai, prie Švendrės miško, Amalės dešiniajame krante.

## Istorija

1950–1983 m. kaimas priklausė Pranės Jankutės kolūkiui. Kaimas nugriautas vykdant melioracijos darbus.

## Gyventojai

## Šaltiniai
Smiltynė (Šiauliai)

**Smiltynė** – kaimas Šiaulių rajono savivaldybėje, 1 km į pietus nuo Kužių, prie kelio Kužiai–Gilaičiai.

## Gyventojai

## Šaltiniai
Potvyninės jėgos

**Potvyninė jėga** – antrinis gravitacinės jėgos
efektas. Ji kyla dėl netolygaus gravitacinės jėgos pasiskirstymo per kūną (artimoji pusė kitam kūnui veikiama stipresnės jėgos nei tolimoji pusė).

Dangaus mechanikoje sąvoka 'potvynio jėga' nurodo situaciją, kai vieną kūną ar jo dalis (pvz., Mėnulį ar vandenyną) veikia kito kūno gravitacinė jėga (pvz., Žemės). Taip pat vyksta trikdymas, kai tą kūną veikia ir trečio kūno gravitacija (pvz., Mėnulio, kalbant apie vandenyno potvynius ar Saulės, kalbant apie Mėnulį). Trikdančioji jėga tokiais atvejais vadinama potvynine jėga.

## Paaiškinimas

Kai pirmą kūną (K1) veikia antro kūno (K2), K2 gravitacinis laukas gali labai smarkiai skirtis ant K1 tarp pusės, nukreiptos į K2 ir priešingos jai. 2 paveikslėlis rodo diferencialinę kūno (K2) gravitacijos jėgą, veikiančią kūną (K1). Šios vadinamosios *potvyninės bangos* sukelia abiejų kūnų įtempimus ir gali juos deformuoti ar netgi, ekstremaliais atvejais, išdraskyti juos. Rošė riba yra atstumas nuo planetos, kuriame potvyninės jėgos sunaikintų kūną, mat gravitacinės planetos jėgos viršija kūno dalelių tarpusavio trauką. Tokie įtempimai nenutinka esant pastoviam gravitaciniam laukui, kadangi tokiu atveju abu kūnai tiesiog įgyja vienodą vienakryptį pagreitį.

## Potvyninių jėgų poveikis

Elastingos sferos atveju, potvyninės bangos iškraipo kūno formą nepakeičiant tūrio. Sfera tampa elipsoidu, kurio ilgieji pusašiai nukreipti į kitą kūną (ir atitinkamai nuo jo). Elipsiniai iškraipymai yra maždaug būtent tai, kas nutinka Žemės vandenynams, jiems patenkant Mėnulio gravitacijos įtakon. Mėnulis ir Žemė sukasi apie bendrą masės centrą, vadinamą baricentru ir jų gravitacinė trauka sudaro reikiamą įcentrinę jėgą, reikalingą išlaikyti šį judėjimą. Stebėtojui, esančiam ant Žemės, visai šalia to baricentro, vaizdas yra lyg Žemei būnant Kūnu 1, veikiamam Mėnulio, kaip Kūno 2, gravitacijos. Visos Žemės dalelės yra paveikiamos Mėnulio gravitacinės jėgos, taip priverčiant persiskirstyti vandenynams, sudarant pūpsnius šalia Mėnulio ir tolimajame krašte.

Kūnui, veikiamam potvyninių jėgų, sukimosi kinetinė energija dėl vidinės trinties disipuoja į šiluminę energiją. Potvyninis šildymas sukuria dramatiškas vulkaninės kilmės pasekmes Jupiterio mėnulyje Ijo. Potvyninių jėgų itampa taip pat sukelia kasmėnesinius Mėnulio drebėjimus.

Potvyninės jėgos sukuria vandenynų sroves, kurios perneša šiluminę energiją link ašigalių, taip įtakodamos pasaulinę temperatūrą. Mokslininkai spėja, kad potvyninių jėgų sukuriamų potvynių harmoninių svyravimų variacijos gali daryti įtaką klimato pokyčiams.

Potvyninės jėgos yra labai pastebimos prie mažų didelės masės kūnų, kaip kad neutroninės žvaigždės ar juodosios skylės, kur jos yra atsakingos už „spagetifikaciją“.

## Šaltiniai
Bengalijos sultonatas

**Bengalijos sultonatas** – Indijos subkontinento valstybė, gyvavusi XIV–XVI a. istorinėje Bengalijoje.

## Raida

### Įkūrimas
Prielaidos sultonato atsiradimui susidarė dar XIII a., kuomet Bengalija buvo prijungta prie Delio sultonato, ir čia suformuotas atkiras administracinis vienetas. Bengalija buvo viena turtingiausių sultonato teritorijų, ir iš čia kilo Khildži dinastija. Po vieno žymiausių Delio sultonų Muhammad bin Tughlaq (1325–1351) mirties sultonatas patyrė dezintegraciją, ir tai sudarė galimybes politiškai atsiskirti stipriausiems regionams. Bengalijoje tai atsitiko 1352 m., į valdžią atėjus vietinei Iljų dinastijai (1352–1487). Jos įkūrėjas buvo Iljas Šachas, iš pradžių valdęs nedidelę vietovę aplink Lakhnauti, suvienijo visą Bengalijos žemumą.

### 1352-1540 m.
Ankstyvoji Iljų dinastija turėjo atsispirti Delio sultonato invazijoms, kas sėkmingai pavyko. 1414–1435 m. buvo Ganešų dinastijos tarpuvaldis. Šią dinastiją įkūrė hinduistas Radža Ganeša, tačiau jo įpėdiniai atsivertė į islamą, o vėliau į valdžią sugrįžo Iljos. XV a. pabaigoje Bengaliją valdė trumpalaikė Afrikos kilmės Habši (Abisinų) dinastija.

Didžiausias sultonato suklestėjimas siejamas su 1494 m. prasidėjusia Husain Šahi dinastija. Pastarosios įkūrėjas Alauddin Hussain Shah (1494–1519) laikomas vienu iš didžiausių Bengalijos valdovų, nes jo valdymas siejamas su kultūriniu pakilimu ir Bengalijos invazija į Kamarupą, Kamatą, Orisą, Džadžnagarą. Valdant paskutiniajam Husain Šahi valdovui pasirodė pirmieji europiečių pirkliai – portugalai.

### Vėlyvasis laikotarpis
Tuo pat metu (apie 1540 m.) Delyje į valdžią atėjo puštuniška Suri dinastija. Didžiausias jų valdovas Šer Šachas (1540–45 m.) sukūrė milžinišką imperiją Šiaurės Indijoje, į ją laikinai įjungdamas ir Bengaliją. Tačiau jam mirus Bengalijos sultonatas vėl trumpam iškovojo nepriklausomybę: iš pradžių valdant Muhamad Šahi (1545-64 m.), o vėliau – afganiškos kilmės Karani (1564-76) dinastijoms.

Šios bandė priešintis Mogolų agresijai, tačiau Mogolų valdovas Akbaras galiausiai užėmė Sultonatą ir pavertė ją savo imperijos provincija – Bengalijos subahu.
Subahas

**Subahas** (*subah*) – provincija, pirmo lygio administracinis vienetas, naudotas Indijos subkontinente, Mogolų imperijoje nuo 1572 m. Subaho vietininkas vadinosi **subahdar**. Subahai dalinosi į rajonus *sarkar*, šie – į *pargana* ir *mahal*.

## Raida
Subahai buvo įkurti imperatoriaus Akbaro, kuris 1572–1580 m. išsiplėtusioje imperijoje įvykdė administracinę reformą. Jis įkūrė 12 subahų: Kabulas, Lahoras, Multanas, Adžmeras, Gudžaratas (sostinė Ahmedabadas), Delis, Agra, Malva (sostinė Udžainas), Avadhas, Alahabadas, Biharas (sostinė Patna), Bengalija (sostinė Radžmahalis).

Akbarui prijungus naujas sritis, buvo įkurti dar trys Sabahai, tokiu būdu jų skaičių išplečiant į 15: Beraras (1596, sostinė Eličpuras), Khandešas (arba Dandešas, 1601), Ahmadnagaras (1636, kitaip Daulatabadas, Aurangabadas).

Džahangyrui (1605–1627) valdant, įkurti dar du sabahai, tokiu būdu jų tapo 17. Orisa atskirta nuo Bengalijos.

Džahanšacho (1628–1658) laikais kai kurie sabahai buvo padalinti, ir galutinis jų skaičius išaugo iki 22. Nuo Beraro buvo atskirta Telangana, o 1657 m. ji įjungta į Zafarabadą; Kašmyras buvo atskirtas nuo Kabulo, Thatta (Sindhas) – nuo Multano, Bidaras nuo Ahmadnagaro. Kurė laiką kaip atskiras subahas egzistavo Kandaharas, bet jis atiteko Persijai 1648 m. Tuo metu Agra pervardinta Akbarabadu, o Delis – Šahdžahanbadu.

Aurangzebas (1658–1707) išplėtė imperiją, ir pridėjo du naujus subahus: Bidžapurą (1686 m.) ir Golkondą (Haidarabadą, 1687 m.). Tokiu būdu jo laikais buvo 21 subahas: Kabulas, Kašmyras, Lahoras, Multanas, Delis, Agra, Avadhas, Illahabadas, Biharas, Bengalija, Orisa, Malva, Adžmeras, Gudžaratas, Beraras, Khandešas, Aurangabadas, Bidaras, Thatta, Bidžapuras, Haidarabadas.

Paskutinysis subahas pridėtas 1710 m., valdant Bahadur Šah. Tai buvo Arkotas. XVIII a. viduryje Mogolų imperijai subyrėjus, dauguma subahų paskelbė nepriklausomybę arba buvo integruoti į Maratų, Duranių imperijas. Paskutinieji Mogolai tevaldė vienintelį subahą – Delį.
Raupaičiai

**Raupaičiai** – kaimas Šiaulių rajono savivaldybėje, 20 km į šiaurės vakarus nuo Šiaulių, prie kelių Aukštelkė – Kuršėnai ir Nutaučiai – Lapkasiai.

## Istorija

1950–1991 m. kaimas priklausė kolūkiui „Raudonasis spalis“. Veikia žemės ūkio kooperatinė bendrovė „Raupaičių ūkis“.

## Gyventojai

## Šaltiniai